Nyeste Skilderie af Kiøbenhavn, 1809-09-02
For den Tjenestekarl, som godtgjør, at have med stadig Flid anvendt Vinteroftenerne til at forrette er eller andet nyttigt Haand Arbeide, saasom: at gjøre eller forbedre Avlings-Redskaber, flette Kurve, dreie, gjøre Træeskoe, Træeskeer og andre hensigtsmæssige Haandarbeider, dog uden at forsømme sin Huusbonds Arbeide, udsættes 4 Præmier, 1 paa 20 Rdlr., 1 paa 15 Rdlr., 1 paa 10 Rdlr. og 1 paa 6 Rdlr., ialt 50 Rdlr. Ved at bedømme, hvem Præmien maatte tilkomme, bør tages Hensyn til Værdien af det i een Vinter forrettede Arbeide; dog komme kuns de Arbeider i Betragtning, som ere anvendelige for den hele, eller dog for en betydelig Deel af Bondestanden. For den Tienestekarl eller Pige, som har tjent længst i en Tjeneste, dog ikke under 8 Aar, udsættes 6 Præmier, 1 for hvert Herred, paa 10 Rdlr., som udgjør ialt 60 Rdlr. Dog maa herved iagttages, at den Æskende maa være i ugift Stand, være af den Alder og Legems Beskaffenhed, at han eller hun kan gjøre Fyldest for Kost og Løn, har efter sin Huusbondes Vidnesbyrd udmærket sig ved Sædelighed, og flittig bivaanet den offentlige Gudstjeneste. a) For den Skolelærer, som, foruden at han med Skolecommissionens Vidnesbyrd godtgiør, at have i eet og alt udmærket sig ved Underviisning i Skolerne, tillige kan bevise, at have holdt Aftenskole for den confirmerede Ungdom af Mandkjønnet, i det mindste 2 Gange om Ugen, Vinteren igjennem, og, som har underviist ikke under 8 unge Karle saaledes, at de, foruden at læse i en gavnlig Bog, have lært at skrive en læselig Haand, at skrive et nogenlunde ortographisk Brev, og at regne i det mindste de Are Species, udsættes 2de Præmier, 1 paa 25 Rdlr. og 1 paa 15 Rdlr., som udgjør 40 Rdlr. b) Forden Skolelærer, som foruden at udmærke sig ved Troskab i Embedspligt, har forenet Arbeids-Anstalt med Skolehold, saasom: at hans Hustrue har underviist Pigebørnene i at sye deres egne Klæder, at spinde fortrinligt godt, og ved at han selv har bidraget Sit til, efter Skolecommissionens nærmere Foranstaltning, at Drengene ere blevne øvede i Træe og andet nyttigt Haand-Arbeide, udsættes 1 Præmie paa 30 Rdlr. Attesterne maae, som Skolecommissionens Vidnesbyrd, være bestemte og oplysende, og hvor det er mueligt, maae Prøver paa denne Vindskibelighed tillige indsendes. For de Huusmænd, som paa den fortrinligste Maade have bearbeidet deres Jordlodder til Hørrens og Hampens Frembringelse, samt til Kartoffel=Avl, udsættes 3 Præmier, 1 paa 20 Rdlr., 1 paa 15 Rdlr. og 1 paa 10 Rdlr. ialt 45 Rdlr. For den Afhandling, som paa den meest hensigtsmæssige og detaillerende Maade besvarer det Spørgsmaal: "Hvorledes, og hvor Fiskeriet kunne ophielpes og med Fordeel anlægges omkring i Vandene ved Lollands og Falsters Kyster, udsættes en Præmie af 50 Rdlr. Besvarelsen maa indsendes til Udgangen af 1810. Foruden disse her anførte Præmier har Selskabet bestemt 100 Rdlr. til Jndkjøb af nyttige Bøgersom skulle uddeles af Hans Høiærværdighed Hr. Biskoppen paa hans Visitatser, som Opmuntring, deels for saadanne Skolebørn, der have udmærket sig ved stadig Skolegang, ved Fremgang i Sædelighed og Kundskaber; deels til de af de Ældre, der ved størst Opofrelse har draget Omsorg for deres Børns Skolegang og Opdragelse, og som i øvrigt tilligemed forene sædelig Caracteer og Læselyst. Denne Præmies Beløb er, som anført 100 Rdlr. - Præmierne æskes inden 14de Juli næstkommende Aar. Med Præmiernes Æskning maatte, hvor det er mueligt, følge Prøver af det, hvorfor man æsker Præmien; men Æskningen maa altid attesteres af Sognets Præst, Skole eller Fattig Commission efter Præmiernes Beskaffenhed, og maae disse Attester tillige paategnes af 2de paalidelige Sognemænd, som Vitterligheds Vidner. - Breve disse Præmier angaaende, addresseres til Selskabets Secretair, Hr. Pastor Dyssel i Østofte. M. Morgenstierne. P. O. Boisen. C. Reventlov, Hr. Wichfeld. E. Sidenius. Dyssel. Secretair.